**Sadarbība audžuģimenes statusa piešķiršanā**

**Normatīvais regulējums**

***Audžuģimenes noteikumu 15.punkts:*** Lai laulātos (personu) atzītu par piemērotiem audžuģimenes pienākumu veikšanai, laulātie (persona) deklarētās dzīvesvietas bāriņtiesā uzrāda personu apliecinošu dokumentu, kā arī iesniedz šādus dokumentus:

1) iesniegumu (1.pielikums);

2) psihiatra atzinumu par personas psihiskās veselības stāvokli un narkologa atzinumu par personas atkarību no narkotiskām un psihotropām vai citām atkarību izraisošām vielām.

***Audžuģimenes noteikumu 16.punkts:*** Bāriņtiesa pēc šo noteikumu 15.punktā minēto dokumentu saņemšanas izvērtē tos, kā arī:

1) izvērtē laulāto (personas) motivāciju kļūt par audžuģimeni, ģimenes locekļu savstarpējās attiecības, zināšanas un prasmes bērna aprūpē;

2) noskaidro ģimenes materiālo stāvokli;

3) pārbauda laulāto (personas) dzīves apstākļus un sastāda dzīves apstākļu pārbaudes aktu;

4) pieprasa informāciju no Sodu reģistra.

***Audžuģimenes noteikumu 17.punkts:*** Bāriņtiesa mēneša laikā pēc iesnieguma saņemšanas lemj par laulāto (personas) piemērotību audžuģimenes pienākumu veikšanai.

***Audžuģimenes noteikumu 18.punkts:*** Ja bāriņtiesa nolemj, ka laulātie (persona) ir piemēroti audžuģimenes pienākumu veikšanai, tā informē audžuģimeni par pienākumu noslēgt vienošanos ar atbalsta centru par atbalsta saņemšanu un iespēju veikt brīvprātīgo darbu bērnu aprūpes iestādē.

***Audžuģimenes noteikumu 19.punkts:*** Laulātie (persona) pēc bāriņtiesas lēmuma pieņemšanas par piemērotību audžuģimenes pienākumu veikšanai noslēdz vienošanos ar tās izvēlēto atbalsta centru par psihologa atzinuma saņemšanu par laulāto (personas) piemērotību audžuģimenes statusa iegūšanai, laulāto (personas) raksturojuma sagatavošanu, kā arī mācību un psihosociālā atbalsta nodrošināšanu.

***Audžuģimenes noteikumu 20.punkts:*** Laulātie (persona) pēc bāriņtiesas lēmuma pieņemšanas par piemērotību audžuģimenes pienākumu veikšanai apgūst mācību kursu atbilstoši audžuģimenes mācību programmai. Pēc mācību programmas sekmīgas apgūšanas laulātie (persona) saņem apliecību.

***Audžuģimenes noteikumu 22.punkts:*** Bāriņtiesa, ņemot vērā atbalsta centra sagatavoto psihologa atzinumu par laulāto (personas) piemērotību audžuģimenes statusa iegūšanai, laulāto (personas) raksturojumu un informāciju par mācību programmas apguvi, mēneša laikā pēc mācību programmas beigām veic pārrunas ar laulātajiem (personu), lai konstatētu laulāto (personas) gribu un gatavību iegūt audžuģimenes statusu, un pieņem lēmumu par audžuģimenes statusa piešķiršanu.

***Audžuģimenes noteikumu 23.punkts:*** Bāriņtiesa iekārto lietu par katru audžuģimeni.

***Audžuģimenes noteikumu 24.punkts:*** Lēmuma norakstu bāriņtiesa 10 darbdienu laikā izsniedz audžuģimenei un attiecīgo informāciju ievada Audžuģimeņu informācijas sistēmā, kā arī informē par to atbalsta centru.

***Audžuģimenes noteikumu 25.punkts:*** Lēmumu par audžuģimenes statusu pieņem bāriņtiesa, kuras darbības teritorijā deklarēta laulāto (personas) dzīvesvieta. Ja laulāto dzīvesvieta deklarēta dažādu pašvaldību administratīvajās teritorijās, lēmumu par audžuģimenes statusu pieņem tās pašvaldības bāriņtiesa, kuras darbības teritorijā ir deklarēta viena no laulāto dzīvesvietām un laulātie faktiski dzīvo.

**Sadarbības procesa shēma**

|  |
| --- |
| **Laulātie (persona)**, kas vēlas kļūt par audžuģimeni, deklarētās dzīvesvietas bāriņtiesā uzrāda personu apliecinošu dokumentu, kā arī iesniedz šādus dokumentus: 1) iesniegumu[[1]](#endnote-1); 2) psihiatra atzinumu par personas psihiskās veselības stāvokli; 3) narkologa atzinumu par personas atkarību no narkotiskām un psihotropām vai citām atkarību izraisošām vielām. |
|  |
| Pēc nepieciešamo dokumentu saņemšanas, **bāriņtiesa**:1. izvērtē laulāto (personas) motivācija kļūt par audžuģimeni, ģimenes locekļu savstarpējās attiecības, zināšanas un prasmes bērna aprūpē[[2]](#endnote-2);
2. noskaidro ģimenes materiālo stāvokli[[3]](#endnote-3);
3. pārbauda laulāto (personas) dzīves apstākļus, par to sastādot dzīves apstākļu pārbaudes aktu;
4. iegūst informācija no Sodu reģistra.
 |
|  |
| **Bāriņtiesa** mēneša laikā pēc laulāto (personas) iesnieguma saņemšanas lemj par laulāto (personas) piemērotību audžuģimenes pienākumu veikšanai. |
|  |
| Ja bāriņtiesa pieņēmusi lēmumu, ar kuru atzīst, ka laulātie (persona) ir piemēroti audžuģimenes pienākumu veikšanai, **bāriņtiesa** informē potenciālo audžuģimeni par pienākumu noslēgt vienošanos ar atbalsta centru par atbalsta saņemšanu[[4]](#endnote-4) un iespēju veikt brīvprātīgo darbu bērnu aprūpes iestādē[[5]](#endnote-5). Bāriņtiesa audžuģimenes lietai pievieno apliecinājums, ka bāriņtiesa informējusi audžuģimeni par iepriekšminēto[[6]](#endnote-6). |
|  |
| **Laulātie (persona)** pēc bāriņtiesas lēmuma pieņemšanas par piemērotību audžuģimenes pienākumu veikšanai izvēlas atbalsta centru un noslēdz ar to vienošanos par atbalsta sniegšanu[[7]](#endnote-7).**Atbalsta centrs** par noslēgto vienošanos 3 darbdienu laikā informē bāriņtiesu, kura lēmusi par laulāto (personas) piemērotību audžuģimenes statusa iegūšanai.**Bāriņtiesa** no atbalsta centra saņemto informāciju pievieno audžuģimenes lietai. |
|  |
| **Atbalsta centrs** potenciālajai audžuģimenei nodrošina šādus pakalpojumus: 1) psihologa konsultācijas izpētes veikšanai un atzinuma sniegšanai par laulāto (personas) piemērotību audžuģimenes statusa iegūšanai; 2) mācību nodrošināšanu ne mazāk kā 50 akadēmisko stundu apjomā un prakses organizēšanu ne mazāk kā 16 stundu apjomā;3) psihosociālo atbalstu mācību un izvērtēšanas laikā; 4) laulāto (personas) raksturojuma sagatavošanu. |
|  |
| Pēc tam, kad atbalsta centrs sniedzis potenciālajai audžuģimenei vienošanās noteiktos pakalpojumus, **atbalsta centrs** iesniedz bāriņtiesā:1. psihologa atzinumu par laulātā (personas) piemērotību audžuģimenes statusa iegūšanai[[8]](#endnote-8);
2. laulāto (personas) raksturojumu un informāciju par mācību programmas apguvi[[9]](#endnote-9).
 |
|  |
| **Bāriņtiesa,** ņemot vērā atbalsta centra sagatavoto informāciju (psihologa atzinums, laulāto (personas) raksturojums, informācija par mācību programmas apguvi), mēneša laikā pēc mācību programmas beigām:1. veic pārrunas ar laulātajiem (personu), lai konstatētu laulāto (personas) gribu un gatavību iegūt audžuģimenes statusu,
2. pieņem lēmumu par audžuģimenes statusa piešķiršanu**.**

**Bāriņtiesa** lēmuma norakstu 10 darbdienu laikā:1. izsniedz audžuģimenei;
2. attiecīgo informāciju ievada Audžuģimeņu informācijas sistēmā;
3. informē atbalsta centru. Informācija atbalsta centram sniedzama rakstveidā (tostarp, tā var būt kā izraksts no lēmuma), un atzīme par tās sniegšanu pievienojama audžuģimenes lietā.
 |

1. Ministru kabineta 26.06.2018. noteikumu Nr. 354 Audžuģimenes noteikumi 1.pielikums. Skatīt: https://likumi.lv/ta/id/300005-audzugimenes-noteikumi [↑](#endnote-ref-1)
2. Bāriņtiesa veic pārrunas ne tikai ar potenciālajiem audžuvecākiem, bet ar visām nedalītā mājsaimniecībā dzīvojošām personām, kā arī pēc nepieciešamības iegūstot papildus informāciju, piemēram, no bērnu izglītības iestādēm u.c. [↑](#endnote-ref-2)
3. Piemēram, ģimenes ienākumi, kredītsaistības u.tml. [↑](#endnote-ref-3)
4. Vienlaikus norādāms, ka bāriņtiesas kompetencē nav ieteikt noslēgt vienošanos ar konkrētu atbalsta centru, bet gan par pienākumu uzsākt sadarbību ar atbalsta centru kā tādu, atstājot konkrēta atbalsta centra izvēli pašas ģimenes ziņā. [↑](#endnote-ref-4)
5. Bāriņtiesai jāsniedz informācija par iespēju laulātajiem (personai) veikt brīvprātīgo darbu bērnu aprūpes iestādē. Veicot brīvprātīgo darbu bērnu aprūpes iestādē, laulātajiem (personai) tiek dota iespēja reālajās dzīves situācijās iepazīt bērnus un veidot ar tiem savstarpēji atbalstošas attiecības, tādējādi ļaujot apzināties, vai laulātie (persona) ir gatavi kļūt par audžuģimeni, kā arī iegūstot praktisko pieredzi *(brīvprātīgais darbs, kas veikts ne mazāk kā 16 stundas)*, kas secīgi var tikt uzskatīta kā pieredze darbā ar ārpusģimenes aprūpē esošu bērnu aprūpi, paredzot, ka nav nepieciešams veikt mācību programmas prakses daļu atbilstoši Audžuģimenes noteikumu 4.pielikumā noteiktajam. [↑](#endnote-ref-5)
6. Ieteicams informāciju par nepieciešamību slēgt vienošanos ar atbalsta centru iekļaut pavadvēstulē, nosūtot lēmuma norakstu potenciālajai audžuģimenei, vai noformēt sarunu protokolu ar potenciālo audžuģimeni, kuru paraksta arī laulātie (persona). Bāriņtiesa sagatavotajā materiālā vai sarunā var norādīt informāciju, ka ziņas par visiem izveidotajiem atbalsta centriem pieejama Labklājības ministrijas mājas lapā. [↑](#endnote-ref-6)
7. Vienošanās par atbalsta sniegšanu ietver vismaz šādus pakalpojumus potenciālajai audžuģimenei:

1) psihologa konsultāciju nodrošināšana izpētes veikšanai un atzinuma sniegšanai par laulāto (personas) piemērotību audžuģimenes statusa iegūšanai;

2) mācību nodrošināšana un prakses organizēšana atbilstoši mācību programmas saturam audžuģimenēm, kas paredz vismaz 50 akadēmisko stundu mācību programmu un ne mazāk kā 16 stundu prakses veikšanu (izņemot tās ģimenes, kurām ir iepriekšējā pieredze ārpusģimenes aprūpē esošu bērnu aprūpē un audzināšanā). Mācību programma izstrādāta, ievērojot Audžuģimenes noteikumu 2.pielikumā noteikto mācību programmu. Pēc sekmīgas mācību programmas apgūšanas laulātie (persona) saņems apliecību;

3) psihosociālais atbalsts mācību un izvērtēšanas laikā;

4) laulāto (personas) raksturojuma sagatavošana. [↑](#endnote-ref-7)
8. Atbalsta centra psihologiem jābūt ar atbilstošu izglītību un darba pieredzi darbā ar ģimenēm un bērniem, kā arī sniegtie atzinumi jāsagatavo atbilstoši Psihologu likuma un Bērnu tiesību aizsardzības likuma 5.2panta prasībām. Atzinumā psihologam objektīvi un vispusīgi jāizvērtē laulāto (personas) resursi, kā arī iespējamie riski audžuģimenes pienākumu pildīšanai. Gadījumā, ja, izvērtējot laulāto (personas) piemērotību, bāriņtiesai kādā jautājumā ir radušās bažas vai nepieciešamība pēc psihologa vērtējuma par konkrētiem iespējamiem riskiem potenciālās audžuģimenes darbībā, bāriņtiesa laulāto (personas) izvēlētā Atbalsta centra psihologam pirms atzinuma sniegšanas var lūgt izvērtēt bāriņtiesas norādītos aspektus. [↑](#endnote-ref-8)
9. Atbalsta centra sniegtajai informācijai par laulāto (personas) raksturojumu un mācību programmas apguvi, būtiski sniegt objektīvus un argumentētus novērojumus, atgriezenisko saiti attiecībā par laulāto (personas), kas gatavojas iegūt audžuģimenes statusu un uzņemt savā ģimenē bērnu, ģimenes sistēmas kā tādas un zināšanu un kompetenču novērtēšanas objektivitāti. Lai panāktu, ka visas bāriņtiesas Latvijā saņem saturiski līdzvērtīgu gan kvalitātes, gan informācijas apjoma un detalizācijas pakāpes ziņā saturošu materiālu no Atbalsta centriem, Atbalsta centram raksturojums izveidojams, pamatojoties uz ministrijas izstrādāto metodisko materiālu, kas pieejams Labklājības ministrijas mājas lapā - <https://www.lm.gov.lv/lv/barintiesam-un-arpusgimenes-aprupes-atbalsta-centriem>

. [↑](#endnote-ref-9)